**Приложение №7**

**Д О Г О В О Р**

**за финансиране на проект за научно-приложни и иновационни изследвания**

Днес, …….......2024 г., в гр. Варна, между:

1. **Медицински университет „Проф. д-р Параскев Иванов Стоянов“** **- Варна**, с адрес на управление: гр. Варна, ул. „Марин Дринов“ № 55, БУЛСТАТ 000083633, Идент. № ДДС BG000083633, представляван от проф. д-р Димитър Иванов Райков, д.м.н. – Ректор, чрез проф. д-р Виолета Михова Йотова, д.м., д.н. – Заместник-ректор „Научна дейност“, съгласно пълномощно рег. № 1385/21.03.2024 г. на Нотариус № 529 на НК, наричан по-долу „ВЪЗЛОЖИТЕЛ“ или МУ-Варна, от една страна,

и

1. *Име на ръководител на одобрено проектно предложение*

Факултет „………………..“, катедра „…………………..“, тел. …………….., е-mail: ………………….,

в качеството си на ръководител на проекта, наричана по-долу в договора „ИЗПЪЛНИТЕЛ“,

след проведен конкурс и решение за финансиране на проекта, одобрено по Протокол № ……… от …………… г. на заседание на Академичния Съвет (АС) на МУ-Варна на основание т.5.6. от Процедура за втора конкурсна сесия за вътрешни проекти за научно-приложими и иновационни изследвания по проект „Медицински университет – Варна: Повишаване на транслационните постижения в медицината (MUVE-TEAM)“, наричана по-долу за краткост „Процедурата“), приета с Решение на АС Протокол № ……… от ……….. г., изменена и допълнена с Решение на АС Протокол № ….. от …………. г., се сключи настоящият договор за следното:

**I. ПРЕДМЕТ НА ДОГОВОРА**

**Чл.1. (1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши иновационни изследвания по проект № ..... „.................“ в срок до ……… /…………/ месеца от датата на този договор.

**(2)** Предметът и целите на проекта, резултатите, които трябва да бъдат постигнати, показателите за наблюдение и оценка на изпълнението, предпоставките за постигане на заложените резултати, сроковете за изпълнение, както и вид и обем на дейностите са изчерпателно посочени във Формуляра на изследователския проект, който е неразделна част от договора.

**ІI. СТОЙНОСТ НА ПРОЕКТА. ПРЕДОСТАВЯНЕ НА СРЕДСТВА**

**Чл.2. (1)** Общата стойност на проекта е ...................... лв. /.................... лв.

**(2)** Средствата по предходната алинея се осигуряват от ВЪЗЛОЖИТЕЛЯ по сключен Договор № BG-RRP-2.004-0009-C02, финансиран от Европейския съюз- NEXTGENERATIONEU, чрез инвестиция по Националния план за възстановяване и устойчивост № BG-RRP-2.004-0009-C01 „Медицински университет – Варна: Повишаване на транслационните постижения в медицината (MUVE-TEAM)“ по процедура BG-RRP-2.004 „Създаване на мрежа от изследователски висши училища в България“.

**(3)** Разходването на средствата се осъществява по реда на приетата от ВЪЗЛОЖИТЕЛЯ процедура.

**ІII. ЗАДЪЛЖЕНИЯ НА СТРАНИТЕ**

**Чл.3. (1)** ИЗПЪЛНИТЕЛЯТ се задължава:

1. Да реализира дейностите и изследванията, посочени във Формуляра на изследователския проект.

**2.** Да проведе изследванията в определения срок и да получи резултат както е посочено във формуляра на проекта.

**3.** Да представи на ВЪЗЛОЖИТЕЛЯ комисията финален технически отчет в 30-дневен срок от приключването на проекта.

**4.** Да изготви и представи на ВЪЗЛОЖИТЕЛЯ финансов отчет за направените разходи при поискване от страна на ВЪЗЛОЖИТЕЛЯ.

**5.** Да посочва във всички документи (доклади, отчети, протоколи, фактури, заявки, искания и други) номера и наименованието на проекта.

**6.** Да представя документ за всеки извършен разход в отчетния период (доклад, фактура или др. документ удостоверяващ разхода).

**7.** Да осигурява достъп на Възложителя до дълготрайните материални и нематериални активи (ДМНА) – софтуер, оборудване, апаратура и др., закупени със средства по този договор, както и достъп до помещенията, в които те се използват и съхраняват.

**8.** Да не преотстъпва на други ползватели активите по т. 7 без писменото съгласие на Възложителя.

**(2)** С подписването на настоящия договор ИЗПЪЛНИТЕЛЯТ декларира, че не е получил и няма да получава суми от други организации за същото или за част от същото изследване.

**(3)** С подписването на настоящия договор ИЗПЪЛНИТЕЛЯТ декларира, че е запознат с всички условия и изисквания на Процедура за конкурсна сесия за вътрешни проекти за научно-приложими и иновационни изследвания по проект „*Медицински университет – Варна: Повишаване на транслационните постижения в медицината (MUVE-TEAM)“*, както и всички условия по Покана за предоставяне на проектни предложения по процедура чрез директно предоставяне на безвъзмездна финансова помощ: *„Създаване на мрежа от изследователски висши училища“* и респективно с Общите условия при предоставяне на средства на крайни получатели по Националния план за възстановяване и устойчивост.

**(4)** Когато възникнат обстоятелства, които ще доведат до забавяне или възпрепятстване изпълнението на договора, Изпълнителят е длъжен да уведоми писмено Възложителя за тях.

**(5)** Изпълнителят е длъжен да уведоми писмено Възложителя и когато в хода на изпълнение на договора се установи, че по-нататъшното му изпълнение е нецелесъобразно и/ или противоречи на нормативни и/ или етични правила.

**Чл.4.** ИЗПЪЛНИТЕЛЯТ няма право да предоставя на трети лица резултатите и разработката, предмет на договора, без писмено съгласие на ВЪЗЛОЖИТЕЛЯ.

**Чл.5.** На ИЗПЪЛНИТЕЛЯ и другите участници в изпълнението на финансирания проект, се заплаща възнаграждение съгласно бюджета към Формуляра на изследователския проект.

**Чл.6. (1)** ВЪЗЛОЖИТЕЛЯТ се задължава:

 **1.** Да създаде необходимите организационни, материални и други условия за извършването на научните изследвания, съобразно План-графика.

 **2.** Да приеме и заведе на отчет като собственост на МУ-Варна дълготрайните материални и нематериални активи (ДМНА) – софтуер, оборудване, апаратура и др., закупени със средства по този договор.

**2.1.** До приключване на проекта ДМНА се ползват от научния колектив по договора за дейностите по проекта като Изпълнителя отговаря за тяхната експлоатационна годност.

**2.2.** След предаване на отчета по чл.3, ал.1, т.6.3, правото на ползването им от Изпълнителя се прекратява и с тях се разпорежда Възложителя.

**3.** Да съхранява отчетите за научни изследвания и създадените научни продукти съгласно действащата нормативна уредба в качеството си на притежател на интелектуална собственост.

**4.** Да организира приемането на отчета.

**(2)** ВЪЗЛОЖИТЕЛЯТ има право:

**1.** Да откаже плащане за нецелесъобразни разходи.

**2.** Да промени условията на настоящия договор при промяна условията за финансиране от страна на Управляващия Орган по проект *„Медицински университет – Варна: Повишаване на транслационните постижения в медицината (MUVE-TEAM)“.*

**3.** Да прекрати настоящия договор с 30-дневно предизвестие при:

- неспазване на срока по чл.1, ал.1;

- нарушаване на действащите нормативни правила;

- неспазване и/ или нарушаване на задълженията по настоящия договор.

**3.1.** Закупените до момента на прекратяване на договора активи са собственост на Възложителя.

**IV. ИЗСЛЕДОВАТЕЛСКИ ЕКИП**

**Чл.7. (1)** Научните изследвания се извършват от изследователски екип.

**(2)** Участниците в проекта са посочени във Формуляра на изследователския проект, който е неразделна част от настоящия договор.

**(3)** Замяна на членове на изследователския екип се допуска след представяне от Изпълнителя на писмена обосновка и получаване на съгласието на Експертната комисия.

**(4)** Отпадането на членове от изследователския екип се допуска при заявено лично желание или поради обективна невъзможност за участие, след писмено уведомяване и съгласие на Експертната комисия.

**(5)** В отношенията си с ВЪЗЛОЖИТЕЛЯ за изпълнението на договора всички членове на изследователски екип носят солидарна отговорност с ръководителя на проекта.

**V. ПОВЕРИТЕЛНОСТ НА ДАННИТЕ**

**Чл.8.** Данните във Формуляра на иновационния проект са конфиденциални и не трябва да се предоставят на трети страни, различни от долуподписания Ръководител на проект и Членовете на екипа, освен в случай на писмено разрешение, предоставено от МУ-Варна.

**Чл.9.** Резултатите от изследванията, постигнати в рамките на проектното предложение не трябва да се предоставят на трети страни от Ръководителя на проекта и Членовете на екипа, вкл. чрез научни публикации, или чрез предоставяне на информация на платформи за данни, които не принадлежат на МУ-Варна.

**VI. ОБЩИ РАЗПОРЕДБИ**

**Чл.10 (1)** Приемането на работата по проекта се извършва от Експертната комисия след разглеждане на финалния отчет, рецензирането му и оценка за съответствие.

**Чл.11 (1)** При необходимост от прекратяване на дейността по проекта и договора се изготвя доклад до ЕК, в който се отразяват причините за прекратяването.

**(2)** Въз основа на доклада ЕК извършва преценка за ангажиране на отговорността на Изпълнителя по чл.6, ал.2, т.4.

**Чл. 10** (1) За неуредените в настоящия договор въпроси се прилагат разпоредбите в Процедура за втора конкурсна сесия за вътрешни проекти за научно-приложими и иновационни изследвания по проект „Медицински университет – Варна: Повишаване на транслационните постижения в медицината (MUVE-TEAM)“ и действащото законодателство.

**(2)** Настоящият договор може да бъде изменян по взаимно съгласие между страните, изразено в писмена форма.

**Чл.12.** Неразделна част от настоящия договор е Формуляра на изследователския проект.

Настоящият договор се изготви и подписа в два еднообразни екземпляра, по един за всяка една от страните, и влиза в сила от датата на подписването му.

**ЗА ВЪЗЛОЖИТЕЛ: ИЗПЪЛНИТЕЛ:**

**ЗАМЕСТНИК-РЕКТОР:** ....................................... .............................................

Проф. д-р Виолета Йотова, д.м., д.н. /……………………/

**СЪГЛАСУВАЛИ:**

**РЪКОВОДИТЕЛ „ФСО“:** ....................................

 Калина Стоянова

..........................

Диана Дончева

*Счетоводител*

...........................

Боряна Маркова

*Юрисконсулт*